към ДОКУМЕНТАЦИЯ за участие

в обществена поръчка с предмет:

„ИЗГОТВЯНЕ НА РАБОТНИ ИНВЕСТИЦИОННИ ПРОЕКТИ ЗА СЛЕДНИТЕ ОБЕКТИ:

ОБЕКТ №1: „Обновяване и внедряване на мерки за енергийна ефективност на сградата на Община Свищов“,

ОБЕКТ №2: „Обновяване и внедряване на мерки за енергийна ефективност на сградата на финансов отдел на Община Свищов“

ОБЕКТ №3 „Обновяване и внедряване на мерки за енергийна ефективност на сградата на Звено Култура и Общинско радио“

ОБЕКТ №4 „Реконструкция и ремонт на ЦДГ №1 „Васил Левски“,

при условията и реда на глава осем „а” от закона за обществените поръчки

**1.** **Обект на поръчката**: Услуга, по смисъла на чл.3, ал.1, т.2 от Закона за обществените поръчки.

**2. Предмет на поръчката:** „Изготвяне на работни инвестиционни проекти за следните обекти:

ОБЕКТ №1: „Обновяване и внедряване на мерки за енергийна ефективност на сградата на Община Свищов“,

ОБЕКТ №2: „Обновяване и внедряване на мерки за енергийна ефективност на сградата на финансов отдел на Община Свищов“

ОБЕКТ №3 „Обновяване и внедряване на мерки за енергийна ефективност на сградата на Звено Култура и Общинско радио“

ОБЕКТ №4 „Реконструкция и ремонт на ЦДГ №1 „Васил Левски“

**3. Описание на предмета на обществената поръчка и изисквания за изпълнение на поръчката.** Предмета на настоящата обществена поръчка включва изготвяне на работни инвестиционни проекти съгласно изискванията на Наредба №4 за обхвата и съдържанието на инвестиционните проекти, ЗУТ и всички действащи нормативни документи за следните обекти:

ОБЕКТ №1: „Обновяване и внедряване на мерки за енергийна ефективност на сградата на Община Свищов“,

ОБЕКТ №2: „Обновяване и внедряване на мерки за енергийна ефективност на сградата на финансов отдел на Община Свищов“

ОБЕКТ №3 „Обновяване и внедряване на мерки за енергийна ефективност на сградата на Звено Култура и Общинско радио“

ОБЕКТ №4 „Реконструкция и ремонт на ЦДГ №1 „Васил Левски“.

Работните инвестиционни проекти са свързани с Разработване на проектни предложения на община Свищов за кандидатстване по процедура BG16RFOP001-1.001-039 „Изпълнение на интегрирани планове за градско възстановяване и развитие” от ОПРР 2014-2020 с основни проекти за „Обновяване на обекти на публичната инфраструктура“ по инвестиционен приоритет „Енергийна ефективност в административни и жилищни сгради“ за обектите, посочени в обхвата на инвестиционната програма, в т.ч.

Проект „Обновяване и внедряване на мерки за енергийна ефективност на сградата на Община Свищов“;

Проект „ Обновяване и внедряване на мерки за енергийна ефективност на сградата на Финансов отдел на Община Свищов“;

Проект „Обновяване и внедряване на мерки за енергийна ефективност на Звено Култура и Общинско радио“.

За „Обновяване на обекти на образованието“ по инвестиционен приоритет „Образователна инфраструктура“ за обектите, посочени в обхвата на инвестиционната програма, в т.ч. Проект 3ВII -II 3.1 „Реконструкция и ремонт на ЦДГ №1 Васил Левски“.

**4.ОБЩИ ДАННИ НА ОБЕКТИТЕ**

Предмет на заданието са административните сгради на ул. Цанко Церковски № 2, ул. „Д. Анев“ № 2А и ул. „Д. Анев“ № 4Б, собственост на Община Свищов:

* 1. Административната сграда на Община Свищов на ул. Цанко Церковски № 2 е четириетажна със сутерен, строена през 1976 г., масивна, монолитна със стоманобетонна конструкция, и съгласно Акт за общинска публична собственост (АОПС) № 1096 от 02.06.2003 г. се състои от:
* Партер със ЗП 794 м2 , целият от 3613 м3;
* Първи етаж със ЗП 794 м2, 2262,90 м3;
* Втори етаж със ЗП 794 м2, 2421,70 м3;
* Трети етаж със ЗП 794 м2, 2421,70 м3;
* Сутерен със ПП 640 кв.м2, 1760 м3, помещение парно и ПУ.

  

Фасада запад Фасада югоизток Фасада север

4.2.Административната сграда на ул. Д. Анев № 2А е „южното тяло“ на административна сграда състояща се от две тела: северно тяло със застроена площ 122 кв.м. на два етажа и южно тяло със застроена площ 363 кв.м. на три етажа;

  

Фасада юг Фасада запад Фасада североизток

4.3.Административната сграда на ул. Д. Анев № 4Б е „северното тяло“ на административна сграда състояща се от две тела: северно тяло със застроена площ 122 кв.м. на два етажа и южно тяло със застроена площ 363 кв.м. на три етажа.

  

Фасада запад Фасада юг Фасада север

4.4. Целодневна детска градина № 1 „Васил Левски“ с адм. адрес ул. Георги Владикин № 1-3.

# Детската градина е построена 1964 г., намира се в УПИ VIII, квартал 32. Сградата е двуетажна, масивна с дървен гредоред, състояща се от:

* сутерен / котелно помещение с полезна площ 43,60 кв.м.;
* първи етаж – кухненски блок, антре, коридор, физкулутрен салон, тоалетни, и др., със застроена площ 352 кв.м.;
* втори етаж - канцеларии, учителска стая, занимални, със застроена площ 352 м2;
* трети етаж – коридор, столова, занимални, спални, със застроена площ 352 кв.м.;
* таванско помещение с полезна площ 294 кв.м.

  

Фасада юг Фасада изток Фасада север

1. **ИЗИСКВАНИЯ ЗА ИЗПЪЛНЕНИЕ ПРЕДМЕТА НА ПОРЪЧКАТА :**
   1. Работните инвестиционни проекти за обекти:
2. ОБЕКТ №1: „Обновяване и внедряване на мерки за енергийна ефективност на сградата на Община Свищов“,
3. ОБЕКТ №2: „Обновяване и внедряване на мерки за енергийна ефективност на сградата на финансов отдел на Община Свищов“
4. ОБЕКТ №3 „Обновяване и внедряване на мерки за енергийна ефективност на сградата на Звено Култура и Общинско радио“

Трябва да включват следните проектни части:

Част „Архитектурна“;

Част „Конструктивна“;

Част „Електрическа“;

Част „Водоснабдяване и канализация“;

Част „Енергийна ефективност“;

Част „Паркоустройство и благоустройство“;

Част „Пожарна безопасност“;

Част „План за безопасност и здраве“;

Част „План за управление на отпадъците“.

# Работен инвестиционен проект за обект №4 „Основен ремонт за обновяване на сградата на ЦДГ „Васил Левски“ включително обновяване на интериора, внедряване на мерки за енергийна ефективност, привеждане на площадките за игра в съответствие с нормативните изисквания, трябва да включва следните проектни части:

# Част Архитектурна;

# Част Интериор и обзавеждане;

# Част Конструктивна;

# Част Електрическа;

# Част Водоснабдяване и канализация;

# Част Енергийна ефективност;

# Част Паркоустройство и благоустройство;

# Част Геодезическа и вертикално планиране;

# Част Технологична;

# Част Пожарна безопасност;

# Част План за безопасност и здраве;

# Част План за управление на отпадъците

**ВАЖНО!**

При изготвянето на работния инвестиционен проект следва да се спазват изискванията на действащата нормативна уредба по всички проектни части (съгласно Списъка на действащата към 1.VII.2015 г. нормативна уредба по регионално развитие, устройство на територията, геодезия, картография и кадастър, проектиране, изпълнение и контрол на строителството, публикуван на сайта на Министерството на регионалното развитие и благоустройството).

1. В работния инвестиционен проект следва да се включат пълният обем енергоспестяващи мерки, описани подробно в обследването за енергийна ефективност. Енергоспестяващите мерки да са насочени към основните структурни елементи на сградите (външни стени, включително врати и прозорци, покриви, подове), системите за отопление, охлаждане и вентилация (абонатни станции, котелни стопанства, горивна база и съоръженията към тях) и електрически системи (осветление, системи за управление и регулиране на потреблението). Да се предвидят инсталации и съоръжения за оползотворяване енергията на възобновяеми енергийни източници (ВЕИ), които имат пряк екологичен ефект и водят до съответствие на сградата с нормативните изисквания за енергийна ефективност. Тези инсталации и съоръжения трябва да задоволяват частично или напълно енергийните нужди на сградите, обект на основен ремонт. Инсталациите и съоръженията, ползващи ВЕИ не трябва да генерират приходи от търговска дейност за бенефициента в процеса на експлоатация.

В инвестиционния проект да се предвиждат продукти (материали и изделия), съоръжения и уреди, които съответстват на техническите спецификации на действащите в Република България нормативни актове за проектиране, изпълнение и контрол на строежите. Продуктите трябва да имат оценено съответствие със съществените изисквания, определени в наредбите по чл. 7 от Закона за техническите изисквания към продуктите (ЗТИП), или да се придружават от документи (сертификати и удостоверения за качество, протоколи от изпитвания и др.), удостоверяващи съответствието им, когато няма издадени наредби по реда на чл. 7 ЗТИП.

Съответствието на строителните продукти със съществените изисквания към строежите да е оценено и удостоверено при условията и по реда на Наредбата за съществените изисквания към строежите и оценяване съответствието на строителните продукти (НСИСОССП), приета с Постановление № 325 на Министерския съвет от 2006 г. (обн., ДВ, бр. 106 от 2006 г.; попр., бр. 3 и 9 от 2007 г.; изм., бр. 82 от 2008 г.).

Продуктите, предвиждани за влагане в сградите, които са произведени и /или пуснати на пазара в държави - членки на Европейския съюз или законно произведени в държава от Европейската асоциация за свободна търговия - страна по Споразумението за Европейското икономическо пространство, могат да се ползват с характеристиките им , при положение че осигуряват еднакво или по-високо ниво на безопасност за здравето и живота на обитателите на сградите и опазването на околната среда.

При разработването на проекта да се заложи използването на съвременни технологични решения, инсталации и материали, за създаване на оптимални условия за обитаване и експлоатация на сградата, както и възможност за използване на сградата от хора в неравностойно положение.

Конкретните проектни решения да бъдат разработени във фаза: технически проект, и в достатъчна степен за цялостно изпълнение на всички СМР (строително-монтажни работи), включително подробни количествени сметки по всички специалности. Проектната документация трябва да осигурява възможност за възлагане на строителство чрез процедура по Закона за обществени поръчки (ЗОП).

Техническият проект подлежи на съгласуване и одобряване и ще е основание за издаване на Разрешение за строеж, съгласно изискванията на раздел II от ЗУТ - чл.142, ал.1 до 6, чл.143, ал.1, т.1 и т.3, ал.2, чл.144, ал.1 и чл.145, ал.1 и ал.3 от ЗУТ.

Работните инвестиционни проекти за

ОБЕКТ №1: „Обновяване и внедряване на мерки за енергийна ефективност на сградата на Община Свищов“,

ОБЕКТ №2: „Обновяване и внедряване на мерки за енергийна ефективност на сградата на финансов отдел на Община Свищов“

ОБЕКТ №3 „Обновяване и внедряване на мерки за енергийна ефективност на сградата на Звено Култура и Общинско радио“ следва да съдържат следните проектни части:

**3.1.Част** „АРХИТЕКТУРНА“

**Част „Архитектурна“** от техническия проект за основен ремонт и реконструкция да се изготви след обстойно запознаване с наличната документация за сградата (технически паспорт, енергийно обследване, конструктивно обследване, доклад за резултата от обследването) и оглед на обекта и прилежащата му територия. Тази част определя съдържанието и архитектурно художествения образ на преустроената сграда, основни технически, икономически, технологични, функционални и планово композиционни изисквания към обекта.

При наличие на архитектурно заснемане на съществуващото положение да се обърне внимание на коректността на данните и при несъответствия да се направят корекции. За сградите, които нямат проектна документация, да се направи подробно архитектурно заснемане, като се отразяват всички промени по фасадите и в разпределенията, извършени по време на експлоатацията, отразяват се размерите и видът на дограмата.

С проекта за основен ремонт и реконструкция да се предвидят необходимите строително - монтажни работи, които да удовлетворяват изискванията на чл. 169 от ЗУТ по отношение съществените изисквания за безопасна експлоатация; хигиена, опазване здравето и живота на хората, икономия на енергия и топлосъхранение.

Констатираните в „Доклада от конструктивното обследване и оценка на състоянието“ повреди и деформации по елементи от сградата и конструкцията следва да бъдат отстранени чрез изпълнение на мероприятия по конструктивното осигуряване и укрепване на отделните части и елементи, описани в Доклада. Мерките по укрепване и конструктивно осигуряване са от първостепенно значение и предхождат останалите дейности, които ще бъдат заложени в проекта.

С проекта за основен ремонт и реконструкция да се осигури съответствие на функционалното предназначение на отделните помещения с актуалната в момента нормативна законова уредба и изисквания. Предходни ремонти и преустройства в сградите да бъдат анализирани от гледна точка съответствие с нормативните изисквания и при необходимост и установени противоречия да се предвидят съответните корекции и промени.

В проектната документация да се опишат подробно текущото състояние на основните елементи на сградата (стени, подове, покриви, покривна конструкция, вътрешна и външна дограма, вертикална комуникация, вътрешни и външни стълбища, околно пространство) и да се отбележат мерките, предприети за основен ремонт и реконструкция. Мерките за основен ремонт и реконструкция да бъдат подробно отразени и в графичната част на проекта.

В проекта да се заложат всички мерки описани в доклада за резултата от обследването на сградата, също и такива възникнали допълнително във времето след изготвяне на докладите.

При изготвянето на техническия инвестиционен проект да се обърне внимание на необходимите мерки, които трябва да се изпълнят, за да се приведат административните сгради в съответствие с изискванията на Наредба № 4 от 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания - например: рампи, асансьори, стълбищни платформи, подемни платформи и др. за достъп; най-малко едно достъпно санитарно-хигиенно помещение; достъпните входни и комуникационни пространства чрез достъпен маршрут и др.

При изготвянето на техническия инвестиционен проект да се обърне внимание на външните стълбища, като се спазят изискванията на БДС 8287-86 „Стълби и стълбища за жилищни и обществени сгради“. Стълбищният парапет да се проектира с височина не по-малка от 1,05 м, с вертикално членение и отвори с максимално отстояние 10 см. Да се обезопасят всички прозорци и отваряеми крила съгласно нормативните изисквания.

Преодоляването на денивелацията от терена към сградите да се проектира чрез външни рампи - покрити или с електрическо подгряване. Разликата в етажите да се преодолява с подемна платформа или асансьор, с размери съгласно Наредба № 4/2009 г. за изграждане на общодостъпна среда в урбанизираните територии на МРРБ.

В съответствие с Наредба № 1з-1971 от 2009 г. за строително-технически правила и норми за осигуряване на безопасност при пожар на МВР и МРРБ, да се определи броят на евакуационните изходи и стълбища в зависимост от необходимата сумарна широчина, допустимата дължина на евакуационния път и размерите на изходите, като от помещенията трябва да се осигурят нормативните изходи за евакуация. Да се предвидят врати по пътя за евакуация, отговарящи на нормативните изисквания за пожароустойчивост и уплътнение, окомплектовани със съответните брави и обков.

Подовете в помещенията да се проектират с устойчиви материали и удобни за лесно почистване.

В санитарните възли подовото покритие да е с теракотни плочи или гранитогрес.

В коридорите и стълбищата подовото покритие да е от теракотни плочи или гранитогрес. На местата където настилката е в добро състояние да се предвидят мерки за реставрация, консервация или само почистване.

Стените и таваните в залите за събирания и кабинетите да са с покритие от латекс в светли тонове.

Да се спазват изискванията на Наредба № 2 от 2008 г. на МРРБ за проектиране, изпълнение, контрол и приемане на хидроизолации и хидроизолационни системи на сгради и съоръжения. При необходимост да се предвидят дейности за хидроизолация на надосновните и сутеренни стени, изграждане на дренаж около сградата с цел да се премахнат съществуващите течове и влага в помещенията.

**3.2.Част** „КОНСТРУКТИВНА“

**Част „Конструктивна“** от техническия проект за основен ремонт да се изготви след обстойно запознаване с наличната документация за сградата (технически паспорт, конструктивно обследване, доклад за резултата от обследването) и оглед на място. Да не се предписват строителни дейности, нарушаващи конструктивните елементи на сградите.

* + - 1. При запазено и налично строителното досие на сградите (одобрени работни проекти, екзекутиви, актове за скрити работи, бетонови дневници, заповедна книга, акт за годност на конструкцията и т.н.) да се направи оценка за съответствието на изпълненото строителство със екзекутивната документация по отношение местоположение, вид и геометрични размери на елементите на конструкцията.
      2. При липсващо строителното досие на сградите, да се извърши обследване и техническа експертиза за оценка на съответствието.
      3. Административните сгради на Община Свищов, на ул. Цанко Церковски № 2, ул. Д. Анев № 2А, ул. Д. Анев № 4Б са проектирани и построени преди 1987 г.

По смисъла на § 1, т. 4 от Допълнителните разпоредби на Наредба № РД-02-20-2 от 27 януари 2012 г. сградите са „неосигурени“ и нямат необходимата коравина за устойчивост при земетръсни натоварвания от VIII степен. При бъдещи преустройства и реконструкции е необходимо сградите да се приведат в съответствие на изискванията на чл. 5 от същата наредба, а именно:

*„В строежите (осигурени и неосигурени на сеизмични въздействия) се разрешава да се извършват строителни и монтажни работи, свързани с промяна в конструкцията им, в т.ч. реконструкция, основно обновяване, основен ремонт, надстрояване и вътрешно преустройство на сградата, при което се променят предназначението на помещенията и натоварванията в тях, при следните условия:*

*1. извършено обследване на целия строеж и регистриран технически паспорт съгласно наредбата по чл. 176а, ал. 6 от Закона за устройство на територията (ЗУТ);*

*2. положителна оценка за сеизмична осигуреност в съответствие с чл. 6, ал. 2;*

*3. спазване на допустимата височина и етажност на сградите съгласно чл. 33;*

*4. инвестиционен проект, съгласуван, оценен и одобрен по реда на ЗУТ*.“

Техническият проект да се съобрази с предписаните мерки в техническия паспорт на сградите. При необходимост да се преизчислят сградите за въздействие на сеизмични сили съгласно Наредба № РД -02 -20 -2 от 27.01.2012 г. за проектиране на сгради и съоръжения в земетръсни райони. Ако след проверката се докаже необходимостта от усилване на конструктивни елементи, да се изготви технически проект за усилването в необходимата пълнота.

* + - 1. Да се докаже носимоспособността, устойчивостта (а там където е необходимо и доказване на деформируемостта) на конструктивни елементи, които съгласно новите архитектурни разпределения и предназначение на помещенията, са натоварени с по неблагоприятни натоварвания и въздействия или комбинации от тях, спрямо първоначалния проект. Ако след проверката, се докаже необходимостта от усилване на конструктивни елементи да се изготви работен проект за усилването в необходимата пълнота.
      2. Да се направи внимателен оглед на място на актуалното състояние на конструкцията на съществуващите сгради, като се отбележат и опишат забелязаните дефекти като тяхното местоположение се нанесе върху плановете.
      3. Да се категоризират установените дефекти и повреди в конструкциите в зависимост от техния характер, местоположение и типа на конструктивния елементи и се предпише начина за саниране, като се изготвят чертежи, детайли (при необходимост), необходимите технически спецификации и технология на изпълнението.
      4. Новите архитектурни, обемно-планировъчни решения, да се проектират така че да не се засягат елементи от носещата конструкция на сградите.
      5. Да се съгласуват всички решения на част архитектурна и инсталационните части от проектанта по част конструктивна по отношение на натоварването и преминаването на инсталации през елементи на конструкцията.

При необходимост от разширяване на съществуващи отвори за инсталации и др. да се предпише необходимото усилване. Нови отвори да се предвиждат само на места където е възможно тяхното осъществяване, като се предпише начина на усилване на елементите в които те ще се бъдат направени – направа на чертежи, детайли, обяснителни записки, технически спецификации и технология на изпълнението.

* + - 1. Да се съгласуват всички проектни решения на част архитектурна и инсталационните части от строителен инженер - конструктор по отношение на натоварване и преминаване на инсталации през елементите на конструкцията.
      2. При липсващо строително досие на сградите, да се извърши обследване и техническа експертиза за оценка на съответствието на вложените в конструкцията материали и да се изработи проект за възстановяване на изгубената проектна конструктивна документация, придружени със съответните, конструктивни записки и становища.

При разработката на проекта по част „Конструктивна" да се осигури надеждността (носимоспособност, експлоатационна годност и дълготрайност) на конструкцията и на земната основа при експлоатационни и сеизмични въздействия. Конструкцията да удовлетворява изискванията на чл. 169 от ЗУТ. Проектът да бъде съобразен с конструктивното обследване и Доклада от обследване.

Конструкцията следва да се осигури чрез:

* избиране на подходящи строителни продукти;
* избор на подходяща конструктивна схема, начин на фундиране, методи за изчисляване и конструиране;
* спазване на действащата нормативна база;
* пълнота на техническия проект.

Конструктивният проект да се изготви на базата на архитектурния проект/ архитектурното заснемане.

Конструктивният проект да се съгласува с проектите по всички части.

При изработване на конструктивния проект да се спазва действащата в момента на проектирането нормативна база:

* Наредба № 4 за обхвата и съдържанието на инвестиционните проекти;
* Плоско фундиране. Правилник за проектиране от 1983 г. и Наредба № 1 за проектиране на плоско фундиране - 1996 г.;
* Норми за проектиране на бетонни и стоманобетонни конструкции 1987 г.;
* Норми за проектиране на стоманени конструкции 1987 г.;
* Норми за проектиране на дървени конструкции 1990 г.;
* Норми за проектиране на стоманени конструкции 1987 г.;
* Наредба № 3. Основни положения за проектиране на конструкциите на строежите и за въздействия върху тях - 2004 г.;
* Наредба № РД-02-20-19 от 2011 г. за проектиране на строителните конструкции на строежите чрез прилагане на европейската система за проектиране на строителните конструкции;
* Наредба № РД-02-20-2 от.2012 г. за проектиране на сгради и съоръжения в земетръсни райони;
* Наредба № 3 от 2004 г. за основните положения за проектиране на конструкциите на строежите и за въздействията върху тях;
* Наредба № 4 за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания.

Конструктивният проект да съдържа:

* Обяснителна записка със съдържание съгласно чл.56 от Наредба № 4 за обема и съдържанието на инвестиционните проекти;
* Статистически и динамически изчисления и оразмеряване за осигуряване на конструкцията на вертикални и хоризонтални въздействия;
* Чертежи и детайли в необходимия обем. Да се покажат и котират всички инсталационни отвори в плана на основите и кофражните планове;
* Подробна количествена сметка .

Задължение на Изпълнителя е да наеме правоспособно физическо лице, което да извърши оценка за съответствието на част Конструктивна на инвестиционния проект във фаза технически проект. Оценката следва да се извърши от физическо лице, упражняващо технически контрол по част Конструктивна, включено в списък, изготвен и ежегодно актуализиран от Камарата на инженерите в инвестиционното проектиране, който се обнародва в „Държавен вестник“, или в еквивалентен списък или регистър, поддържан от компетентен орган в държава - членка на Европейския съюз, или в друга държава - страна по Споразумението за Европейското икономическо пространство.

Лицето, упражняващо технически контрол, подписва всички документи - графични и текстови, по част Конструктивна на инвестиционния проект

**3.3.Част** „ЕЛЕКТРИЧЕСКА“

Поради това, че съществуващата електрическа инсталация не отговаря на влезлите в действие нови нормативни документи:

* Наредба № 3 - за УЕУЕЛ;
* Наредба № 1з-1971/29.10.2009 г. на МВР и МРРБ за строително-технически правила и норми за осигуряване на безопасност при пожар;
* Защита от поражения от електрически ток - БДС EN 61140:2004;
* Мълниезащита на сгради, външни съоръжения и открити пространства - Наредба № 4 от 22 декември 2010 г. на МРРБ (ДВ бр.6/2011 г.);
* Светлина и осветление. Осветление на работни места - БДС EN 12464-1:2011
* Наредба № 4/01.07.2009 г. на МРРБ за проектиране, изпълнение и поддържане на строежите с изискванията за достъпна среда за населението, включително за хората с увреждания;
* НАРЕДБА № 1 от 27 май 2010 г., проектиране, изграждане и поддържане на електрически уредби за ниско напрежение в сгради в сила от 19.09.2010 г
* Норми за проектиране на ел.уредби в сгради - БДС HD 60364-5-54:2007 ;
* Други действащи към момента на проектиране нормативни документи,

следва да бъде проектирана и направена съгласно техните изисквания.

**Въз основа на гореизложеното следва да бъдат изготвени проекти за:**

* Вътрешни ел.инсталации:
* Силова ел.инсталация;
* Ел. табла;
* Осветителна инсталация;
* Слаботокови ел.инсталации (телефон, компютър, интернет - LAN кабел);
* Мълниезащитна инсталация;
* Заземителна инсталация;
* Пожароизвестителна инсталация.
* Количествено-стойностна сметка.

**Силова инсталация:**

* Да се проектира нова ел. инсталация по схема TN-S (три и пет проводна линия) и да бъде съобразена с функционалното предназначение на сградата и помещенията, отразени в техническия проект част „Архитектура".
* В Главното разпределително табло да се предвидят работна и дежурна шинна система, автоматични предпазители, дефектнотокови защити и с резерви за допълнителни мощности.
* За технологичните съоръжения да се предвиди ел. захранване от локални силови табла.
* Ел. инсталацията за контакти да се разработи в съответствие с функционалното предназначение на помещенията. Излазите за технологично обзавеждане да са съобразени с плана за обзавеждане на помещенията.
* Да се предвиди ел. инсталация за захранване на асансьорна уредба или стълбищни платформи и рампи за осигуряване на достъпна среда.

**Осветителна** **инсталация**.

* Работно осветление - проектът за осветителната инсталация да е съобразен с функциите на помещенията и пространството, с изискванията за енергийна ефективност (енергоспестяващо осветление) и да се постига нормена осветеност в съответствие с БДС EN 12464-1:2011. Осветителната инсталация в работните помещения да се проектира на няколко зони, които ще се включват в зависимост от външната осветеност, като: първи се включват осветителните тела в най-тъмната част на помещението, а последни - които са най-близо до дневната светлина Осветителната инсталация в санитарните възли да се задейства автоматично.
* Да се приложат светлотехнически изчисления за всички помещения.

- Евакуационно осветление - да обозначава аварийните изходи, пътя за евакуация и специални зони (пожарогасители и защитна екипировка) за осигуряване на достатъчна светлина за добра видимост и безпроблемно ориентиране;

* Дежурно осветление;
* Енергоикономично районно осветление.

**Слаботокови инсталации**

Проектът за слаботокови инсталация да е съобразен с функциите на помещенията, съгласно част „Архитектурна“:

* Телефонна инсталация;
* Кабелна интернет (LAN кабел)
* Компютърна;
* Оповестителна инсталация - съобразно изискванията на Наредба Iз-2377 от 15.09.2011/ по стандарт EN 54.

**Пожароизвестителна инсталация**

Да се предвиди пожароизвестителна инсталация за цялата сграда, съобразно изискванията на Наредба № Iз-1971/29.10.2009 г. на МВР и МРРБ за строително-технически правила и норми за осиуряване на безопасност при пожар, СД СЕН/ТС 54-14-2006, специфичните особености на обекта и функционалните предназначения на помещенията в него.

Преди започване на проектирането да се направи обстоен оглед на обекта на място. При проектирането на част „Електро“ да се спазват всички гореспоменати стандарти и наредби и всички други действащи към момента на проектиране нормативни документи. При изготвяне на проектите да се спазват изискванията на Наредба №7 от 15.12.2004 г. за енергийна ефективност и икономия на енергия в сгради. Да се предвидят материали и изделия, съоръжения и уреди, които съответстват на техническите спецификации на действащите в Република България нормативни актове за проектиране. Продуктите, предвидени за влагане в сградите, които са произведени и/или пусната на пазара в държави - членки на Европейския съюз или законно произведени в държава от Европейската асоциация на свободна търговия - страна по Споразумението за Европейското икономическо пространство, могат да се ползват с характеристиките им, при положение че осигуряват еднакво или по-високо ниво на безопасност за здравето и живота на обитателите на сградите и опазването на околната среда.

**Количествено-стойностни сметки**

Да се представят подробни количествено - стойностни сметки към проекта, в който да се посочат, както новите видове СМР, така и всички демонтажни дейности. Проектите да са окомплектовани с необходимите изчисления, схеми, текстови и чертожен материал, съобразен с изискванията на Наредба № 4/21.05.2001 г., за обхвата и съдържанието на инвестиционните проекти и да са съобразени с работните проекти по останалите части: „Архитектурна“, „Конструктивна", „ТОВК“ и „Ви К“.

3.4. Част „ВОДОСНАБДЯВАНЕ И КАНАЛИЗАЦИЯ“

Да се изготви проект за заснемане, оценка и при необходимост подмяна на съществуващата водопроводна и канализационна инсталация.

Преди започване на проектирането да се направи обстоен оглед на съществуващите инсталации (сградни и дворни мрежи) от място.

Проектът да отрази всички архитектурни промени и свързаните с тях преработки във ВиК инсталациите.

Да се обърне специално внимание на съществуващата сградна канализационна инсталация на административната сграда на Община Свищов на ул. Цанко Церковски № 2, която е изпълнена смесена - за битовите отпадъчни води от санитарните помещения и за дъждовни и други атмосферни води от покрива. Да се предложи проектно решение, което да осигури надеждно отвеждане на дъждовните и други атмосферни води, което да предотврати съществуващите течове и повредите на ограждащи стени и конструктивни елементи, предизвикани от тях.

Вътрешната водопроводна инсталация да се проектира с полипропиленови тръби. Да се предвиди топлоизолация на тръбите с необходимата дебелина.

Вътрешната канализационна инсталация - за битовите отпадъчни води от санитарните помещения и за дъждовни и други атмосферни води от покрива, да се проектира от полипропиленови тръби,

Да се осигури защитата на всички тръби срещу механични повреди и температурни промени.

В новопроектираните санитарни възли за хора с увреждания, да се осигури водоподаване към водочерпните арматури и отвеждане на отпадните води от съответните санитарни прибори.

Да се вземат в предвид направените констатации и предписания по част ВиК в представените за обекта „Доклад за резултатите от обследване“, „Обследване по енергийна ефективност“ и „Конструктивно обследване“.

При доказана необходимост от подмяна на съществуващите ВиК сградни отклонения, същите да се проектират след изискване на изходни данни от „В и К - Свищов“ ЕАД. При необходимост да се предвиди реконструкция и на дворните мрежи. Да се проектира околовръстен дренаж при наличие на подпочвени води.

Да се представят подробни количествено-стойностни сметки към проекта, в които да се посочат, както новите видове СМР, така и всички демонтажни дейности.

Проектът да бъде изготвен в съответствие с изискванията на :

* Наредба №4/2005г. за проектиране, изграждане и експлоатация на сградни водопроводни и канализационни инсталации (ДВ бр.53/2005 г.);
* Наредба № 2/2005 г. за проектиране, изграждане и експлоатация на водоснаб-дителни системи;
* Наредба № РД-02-20-8/17.05.2013 г. за проектиране, изграждане и експлоатация на канализационни системи;
* Наредба № 8/1999 г. за правила и норми за разполагане на технически проводи и съоръжения в населени места;
* Наредба №4/2004 г. на МРРБ за условията и реда за присъединяване на потребителите и за ползване на В и К системите;
* Наредба №1з-1971/29.10.2009 г. на МВР и МРРБ за строително-технически правила и норми за осигуряване на безопасност при пожар;
* Наредба № 4/2006 г. за ограничаване на вредния шум чрез шумоизолиране на сградите при тяхното проектиране и за правилата и нормите при изпълнението на строежите по отношение на шума, излъчван по време на строителството
* Наредба № 4 за обхвата и съдържанието на инвестиционните проекти.

3.5. Част „ТОПЛОСНАБДЯВАНЕ, ОТОПЛЕНИЕ, ВЕНТИЛАЦИЯ И КЛИМАТИЗАЦИЯ“

На база на архитектурното заснемане и предвидените енергоспестяващи мероприятия, да се изготви технически проект за основен ремонт/реконструкция на отоплителна инсталация съгласно действащата нормативна уредба, като се вземат в предвид следните препоръки:

* Разпределителната тръбна мрежа да се проектира с необходимите диаметри и решения за компенсация на топлинните разширения. Да се предвидят спирателни (регулиращи) вентили на щранговете. Да се запази максимално местоположението на щранговете, за да се избегне допълнителното разбиване на отвори в плочите и съпътстващите ги възстановителни мероприятия. Да се предвиди подмяната на водоразпределителя и водосъбирателя.
* Да се предвиди топлоизолация с микроклетъчна структура за мрежата, преминаваща през неотопляеми помещения.
* За отоплителни тела да се предвидят алуминиеви радиатори. Същите да се окомплектоват с терморегулиращи вентили, секрет вентили на връщащата тръба и автоматични обезвъздушители.
* В количествената сметка да се предвиди демонтаж на старата отоплителна инсталация.

Проектът да се окомплектова с необходимите изчисления, текстови и чертожни материали, количествено-стойностни сметки, като се предвидят и демонтажните работи по съществуващата инсталация, съгласно изискването на Наредба №4/ 2001 г., изм. ДВ бр. 85 от 27.10.2009 г. на МРРБ за обхвата и съдържанието на инвестиционните проекти“.

Да се спазят действащите към момента на проектиране наредби и правилници.

3.6. Част „**ЕНЕРГИЙНА ЕФЕКТИВНОСТ**“

Към техническия проект да се изготви част „Енергийна ефективност“ като самостоятелна част на инвестиционния проект съгласно изискванията на Наредба № 7/15.12.2004 г. за топлосъхранение на икономия на енергия в сгради, доп. ДВ бр.85 от 2009 г. и Наредба № РД-16-1058 /10.12.2009 г. за показателите да разход на енергия и енергийни характеристики на сградите.

Обхватът, съдържанието, чертежите и обяснителната записка на част енергийна ефективност да се разработят при спазване изискванията на чл. 90 от [Наредба № 7 за енергийна ефективност, топлосъхранение и икономия на енергия в сгради](apis://NORM|87010|0||/) и да съдържат най-малко:

* обяснителна част;
* изчислителна част за определяне на показателите по [чл. 4](apis://NORM|85477|8|4|/), [чл. 19, ал. 2](apis://NORM|85477|8|19|/) и [чл. 20, ал. 1](apis://NORM|85477|8|20|/);
* технически чертежи на архитектурно-строителни детайли и елементи с детайлно описание към всеки детайл на геометричните, топлофизичните и оптичните характеристики на продуктите, въз основа на които са разработени детайлите,
* приложения - технически спецификации и характеристики на вложените в строежа строителни и енергоефективни продукти.

Да се изготви Доклад за оценка за съответствие на част „Енергийна ефективност“ (съгласно чл. 169, ал.1, т.6 от ЗУТ).

3.7. Част „ПАРКОУСТРОЙСТВО И БЛАГОУСТРОЙСТВО“

Част „Паркоустройство и благоустройство“ на техническия проект да се изработи при необходимост за прилежащата територия на административните сгради и да реши устройството на незастроените и озеленени площи.

Част паркоустройство и благоустройство на техническия проект да включва:

1. проект на алейната мрежа с подробно котиране и определяне на настилките;

2. дендрологичен проект за дървесната, храстовата и цветната растителност;

3. обяснителна записка;

4. количествена сметка за видовете залесителни работи и други видове СМР.

3.8. Част „**ПОЖАРНА БЕЗОПАСНОСТ“**

Да се изготви проектна част към техническия проект съгласно изискванията на Наредба № 1з-1971 от 2009 г. за строително-технически правила и норми за осигуряване на безопасност при пожар на МВР и МРРБ с минимален обхват и съдържание съгласно приложение № 3 към нея.

3.9. Част „ПЛАН ЗА БЕЗОПАСНОСТ И ЗДРАВЕ“

Проектната част да се изготви в съответствие с изискванията на чл.10 (от т.1 до т.16) от Наредба №2/2004 г. на МТСП и МРРБ за минимални изисквания за здравословни и безопасни условия на труд при извършване на СМР (ДВ бр.37/2004 г., бр.98/2004 г. и бр.102/2006 г.) и да съдържа:

* Схема за обезпечаване на строителната площадка с вода, ел.енергия и показано място за оказване на първа помощ;
* Организационен план с предвидената строителна техника;
* Схема на местата за инсталиране на подемни съоръжения и строителните скелета;
* Схема на местата за складиране на строителните материали и задължителното им сортиране по видове, съгласно изискванията на чл. 25(1) от Наредба за поддържане и опазване на чистотата и управление на отпадъците на територията на Община Свищов;
* Схема и начин за изхвърляне на строителните отпадъци;
* План за предотвратяване и ликвидиране на пожари и аварии и за евакуация на работещите и намиращите се на строителната площадка;
* Мерки и изисквания за осигуряване на безопасност и здраве при извършване на СМР.
* Списък на инсталациите, машините и съоръженията, подлежащи на контрол.
* Схема на местата на строителната площадка, на които има специфични рискове.
* Комплексен план-график, изясняващ последователността при извършване на СМР по всички специалности.

**ВАЖНО!** Проектната част „План за безопасност и здраве“ да се съобрази с необходимостта от непрекъснат режим на работа на общинската администрация за обслужването на гражданите.

3.10. Част „ПЛАН ЗА УПРАВЛЕНИЕ НА ОТПАДЪЦИТЕ“

На основание чл. 11, ал. 1 от Закона за управление на отпадъците и чл. 4, ал. 1 от Наредбата за управление на строителните отпадъци и за влагане на рециклирани строителни материали, преди започването на СМР е необходимо да се изготви план за управление на строителните отпадъци (СО) по [чл. 11, ал. 1 ЗУО](apis://NORM|41026|8|11|).

Планът за управление на СО включва:

1. общи данни за инвестиционния проект съгласно приложение № 2 от наредбата;

2. описание на обекта на премахване съгласно приложение № 3 - за проекти, включващи дейности по премахване на строежи;

3. прогноза за образуваните СО и степента на тяхното материално оползотворяване съгласно приложение № 4 от наредбата;

4. прогноза за вида и количеството на продуктите от оползотворени СО, които се влагат в строежа, съгласно приложение № 5 от наредбата;

5. мерки, които се предприемат при управлението на образуваните СО в съответствие с изискванията на [чл. 10](apis://NORM|83598|8|10|) от наредбата.

ВОДЕЩ ПРОЕКТАНТ

Всички документи - графични и текстови, по всички части на техническия инвестиционния проект да се подпишат и подпечатат от проектанта на съответната част и да се съгласуват с подпис от възложителя и от водещия проектант по смисъла на чл. 162, ал. 7 ЗУТ.

Водещ проектант при изготвянето на ТП е лицето - автор на водещата проектна част на инвестиционния проект, определен от възложителя, а именно: проектантът на част „Архитектурна“ на ТП. Водещият проектант е отговорен и задължен за взаимното съгласуване и координация на всички части на инвестиционния проект.

**4. Изготвяне на работен инвестиционен проект за обект №4 „Основен ремонт за обновяване на сградата на ЦДГ „Васил Левски“,** включително обновяване на интериора, внедряване на мерки за енергийна ефективност, привеждане на детските площадки в съответствие с нормативните изисквания.

Работния инвестиционен проект да е с обхват и съдържание, съгласно:

• Нормативните изисквания на законодателството за този тип сгради;

• Изискванията посочени от съответните инстанции и експлоатационни дружества в договорите за присъединяване или издадени становища и съгласувателни писма.

В проекта да се включат пълният обем енергоспестяващи мерки, описани подробно в обследването за енергийна ефективност. Енергоспестяващите мерки да са насочени към основните структурни елементи на сградите (външни стени, включително врати и прозорци, покриви, подове), системите за отопление, охлаждане и вентилация (абонатни станции, котелни стопанства, горивна база и съоръженията към тях) и електрически системи (осветление, системи за управление и регулиране на потреблението).

Да се предвидят инсталации и съоръжения за оползотворяване енергията на възобновяеми енергийни източници (ВЕИ), които имат пряк екологичен ефект и водят до съответствие на сградата с нормативните изисквания за енергийна ефективност. Тези инсталации и съоръжения трябва да задоволяват частично или напълно енергийните нужди на сградата, обект на основен ремонт. Инсталациите и съоръженията, ползващи ВЕИ не трябва да генерират приходи от търговска дейност за бенефициента в процеса на експлоатация.

ВАЖНО! При изготвянето на работния инвестиционен проект да се вземат предвид вече изпълнените строително-монтажни работи за „Саниране и обновяване на сградния фонд на ЦДГ № 1 „Васил Левски“, финансиран по Проект „Красива България“ през 2009 г.

В инвестиционния проект да се предвиждат продукти (материали и изделия), съоръжения и уреди, които съответстват на техническите спецификации на действащите в Република България нормативни актове за проектиране, изпълнение и контрол на строежите. Продуктите трябва да имат оценено съответствие със съществените изисквания, определени в наредбите по чл. 7 от Закона за техническите изисквания към продуктите (ЗТИП), или да се придружават от документи (сертификати и удостоверения за качество, протоколи от изпитвания и др.), удостоверяващи съответствието им, когато няма издадени наредби по реда на чл. 7 ЗТИП.

Съответствието на строителните продукти със съществените изисквания към строежите да е оценено и удостоверено при условията и по реда на Наредбата за съществените изисквания към строежите и оценяване съответствието на строителните продукти (НСИСОССП), приета с Постановление № 325 на Министерския съвет от 2006 г. (обн., ДВ, бр. 106 от 2006 г.; попр., бр. 3 и 9 от 2007 г.; изм., бр. 82 от 2008 г.).

Продуктите, предвиждани за влагане в сградите, които са произведени и /или пуснати на пазара в държави - членки на Европейския съюз или законно произведени в държава от Европейската асоциация за свободна търговия - страна по Споразумението за Европейското икономическо пространство, могат да се ползват с характеристиките им, при положение че осигуряват еднакво или по-високо ниво на безопасност за здравето и живота на обитателите на сградите и опазването на околната среда.

При разработването на проекта да се заложи използването на съвременни технологични решения, инсталации и материали, за създаване на оптимални условия за обитаване и експлоатация на сградата, както и възможност за използване на сградата от хора в неравностойно положение.

Конкретните проектни решения да бъдат разработени във фаза: работен проект, и в достатъчна степен за цялостно изпълнение на всички СМР (строително-монтажни работи), включително подробни количествени сметки по всички специалности. Проектната документация трябва да осигурява възможност за възлагане на строителство чрез процедура по Закона за обществени поръчки (ЗОП).

Задължение на Изпълнителя е да подготви и комплектова Уведомление за инвестиционното предложение, с което Възложителят да информира компетентния орган по околна среда съгласно чл. 95, ал. 1 от Закона за опазване на околната среда (ЗООС) и чл. 4, ал. 1 от Наредба за условията и реда за извършване на оценка на въздействието върху околната среда (НУРИОВОС).

Да съдейства на Възложителя за всички дейности свързани със съгласувания на техническия проект с всички органи и лица, чието разрешение, съдействие или становище е необходимо за изпълнението на предмета на обществената поръчка и последващо издаване на разрешение за строеж (експлоатационни дружества в зависимост от комуникациите, които се пресичат или засягат – ВиК, Електроразпределителните дружества, Телекомуникационните компании, дружествата, Главна дирекция „Пожарна безопасност и защита на населението”, общини и други засегнати ведомства и дружества).

Техническият проект подлежи на съгласуване и одобряване и ще е основание за издаване на Разрешение за строеж, съгласно изискванията на раздел II от ЗУТ - чл.142, ал.1 до 6, чл.143, ал.1, т.1 и т.3, ал.2, чл.144, ал.1 и чл.145, ал.1 и ал.3 от ЗУТ.

Работния инвестиционен проект да съдържа следните части:

**4.1. Част „АРХИТЕКТУРНА“**

Част „Архитектурна“ от техническия проект за основен ремонт да се изготви след обстойно запознаване с наличната документация за сградата (технически паспорт, енергийно обследване, конструктивно обследване, доклад за резултата от обследването) и оглед на обекта и прилежащата му територия. Тази част определя съдържанието и архитектурно художествения образ на преустроената сграда, основни технически, икономически, технологични, функционални и планово композиционни изисквания към обекта.

При наличие на архитектурно заснемане на съществуващото положение да се обърне внимание на коректността на данните и при несъответствия да се направят корекции. За сградите, които нямат проектна документация, да се направи подробно архитектурно заснемане, като се отразяват всички промени по фасадите и в разпределенията, извършени по време на експлоатацията, отразяват се размерите и видът на дограмата.

С проекта за основен ремонт и реконструкция да се предвидят необходимите строително - монтажни работи, които да удовлетворяват изискванията на чл. 169 от ЗУТ по отношение съществените изисквания за безопасна експлоатация; хигиена, опазване здравето и живота на хората, икономия на енергия и топлосъхранение.

Констатираните в „Доклада от конструктивното обследване и оценка на състоянието“ повреди и деформации по елементи от сградата и конструкцията следва да бъдат отстранени чрез изпълнение на мероприятия по конструктивното осигуряване и укрепване на отделните части и елементи, описани в Доклада. Мерките по укрепване и конструктивно осигуряване са от първостепенно значение и предхождат останалите дейности, които ще бъдат заложени в проекта.

С проекта за основен ремонт и реконструкция да се осигури съответствие на функционалното предназначение на отделните помещения с актуалната в момента нормативна законова уредба и изисквания. Предходни ремонти и преустройства в сградите да бъдат анализирани от гледна точка съответствие с нормативните изисквания и при необходимост и установени противоречия да се предвидят съответните корекции и промени.

В проектната документация да се опишат подробно текущото състояние на основните елементи на сградата (стени, подове, покриви, покривна конструкция, вътрешна и външна дограма, вертикална комуникация, вътрешни и външни стълбища, околно пространство) и да се отбележат мерките, предприети за основен ремонт и реконструкция. Мерките за основен ремонт и реконструкция да бъдат подробно отразени и в графичната част на проекта.

В проекта да се заложат всички мерки описани в доклада за резултата от обследването на сградата, също и такива възникнали допълнително във времето след изготвяне на докладите.

При изготвянето на работния инвестиционен проект да се обърне внимание на необходимите мерки, които трябва да се изпълнят, за да се приведе сградата на детската градина съответствие с изискванията на Наредба № 4 от 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания - например: рампи, асансьори, стълбищни платформи, подемни платформи и др. за достъп; най-малко едно достъпно санитарно-хигиенно помещение; достъпните входни и комуникационни пространства чрез достъпен маршрут и др.

Да се обезопасят всички прозорци и отваряеми крила съгласно нормативните изисквания.

Преодоляването на денивелацията от терена към сградите да се проектира чрез външни рампи - покрити или с електрическо подгряване. Разликата в етажите да се преодолява с подемна платформа или асансьор, с размери съгласно Наредба № 4/2009 г. за изграждане на общодостъпна среда в урбанизираните територии на МРРБ.

В съответствие с Наредба № 1з-1971 от 2009 г. за строително-технически правила и норми за осигуряване на безопасност при пожар на МВР и МРРБ, да се определи броят на евакуационните изходи и стълбища в зависимост от необходимата сумарна широчина, допустимата дължина на евакуационния път и размерите на изходите, като от помещенията трябва да се осигурят нормативните изходи за евакуация. Да се предвидят врати по пътя за евакуация, отговарящи на нормативните изисквания за пожароустойчивост и уплътнение, окомплектовани със съответните брави и обков.

Подовете в помещенията да се проектират с устойчиви материали и удобни за лесно почистване.

В санитарните възли подовото покритие да е с теракотни плочи или гранитогрес.

В коридорите и стълбищата подовото покритие да е от теракотни плочи или гранитогрес. На местата където настилката е в добро състояние да се предвидят мерки за реставрация, консервация или само почистване.

Стените и таваните в залите за събирания и кабинетите да са с покритие от латекс в светли тонове.

Да се спазват изискванията на Наредба № 2 от 2008 г. на МРРБ за проектиране, изпълнение, контрол и приемане на хидроизолации и хидроизолационни системи на сгради и съоръжения. При необходимост да се предвидят дейности за хидроизолация на надосновните и сутеренни стени, изграждане на дренаж около сградата с цел да се премахнат съществуващите течове и влага в помещенията.

Да се представят подробни количествено-стойностни сметки към проекта, в които да се посочат, както новите видове СМР, така и всички демонтажни дейности.

Проектната част да бъде изготвена в съответствие с изискванията на:

- Наредба № 1 от 12.01.2009 г. за условията и реда за устройството и безопасността на площадките за игра;

- Наредба № 3 от 05.02.2007 г. за здравните изисквания към детските градини;

- Наредба № 2 от 2008 г. на МРРБ за проектиране, изпълнение, контрол и приемане на хидроизолации и хидроизолационни системи на сгради и съоръжения;

- Наредба № 4 за обхвата и съдържанието на инвестиционните проекти;

- Наредба № 4 за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания.

- Други действащи към момента на проектиране нормативни документи.

**4.2. Част „ИНТЕРИОР И ОБЗАВЕЖДАНЕ“**

С част интериор и обзавеждане да се дадат решения за:

* основната функция на отделните помещения и пространства и връзките между тях с оглед задоволяване на композиционните, технологичните, физиологичните, ергономичните, здравните, охранителните и други изисквания;
* оформянето на пода, стените и тавана на помещенията, както и на допълнително създадени прегради за частично разделяне на пространствата;
* разположението на подвижните и неподвижни елементи на обзавеждането;
* разположението на осветителните тела на изкуственото осветление във връзка с общото пространствено оформление.

За част интериор и обзавеждане да се представят следните чертежи:

* чертеж на основното функционално и композиционно решение с разполо-жението на елементите на интериора;
* чертеж на решението на тавана с показани основните и допълнителните обработки, осветлението и др.;
* разгъвки на стените с показани основните и допълнителни обработки и оформянето на елементите на инсталационните системи;
* чертежи (табла) с представяне на цветовото решение и материалите.

Проектната част да бъде изготвена в съответствие с изискванията на нормативната уредба за обзавеждане на детски градини.

**4.3.Част „КОНСТРУКТИВНА“**

Част „Конструктивна“ от техническия проект за основен ремонт да се изготви след обстойно запознаване с наличната документация за сградата (технически паспорт, конструктивно обследване, доклад за резултата от обследването) и оглед на място. Да не се предписват строителни дейности, нарушаващи конструктивните елементи на сградите.

При запазено и налично строителното досие на сградите (одобрени работни проекти, екзекутиви, актове за скрити работи, бетонови дневници, заповедна книга, акт за годност на конструкцията и т.н.) да се направи оценка за съответствието на изпълненото строителство със екзекутивната документация по отношение местоположение, вид и геометрични размери на елементите на конструкцията.

* При липсващо строителното досие на сградите, да се извърши обследване и техническа експертиза за оценка на съответствието.
* Сградата на Целодневна детска градина (ЦДГ) „Васил Левски“, намираща се на ул. Георги Владикин № 1-3 е проектирана и построена преди 1987 г.

По смисъла на § 1, т. 4 от Допълнителните разпоредби на Наредба № РД-02-20-2 от 27 януари 2012 г. сградата е „неосигурена“ и няма необходимата коравина за устойчивост при земетръсни натоварвания от VIII степен. При бъдещи преустройства и реконструкции е необходимо сградата да се приведе в съответствие на изискванията на чл. 5 от същата наредба, а именно:

„В строежите (осигурени и неосигурени на сеизмични въздействия) се разрешава да се извършват строителни и монтажни работи, свързани с промяна в конструкцията им, в т.ч. реконструкция, основно обновяване, основен ремонт, надстрояване и вътрешно преустройство на сградата, при което се променят предназначението на помещенията и натоварванията в тях, при следните условия:

* извършено обследване на целия строеж и регистриран технически паспорт съгласно наредбата по чл. 176а, ал. 6 от Закона за устройство на територията (ЗУТ);
* положителна оценка за сеизмична осигуреност в съответствие с чл. 6, ал. 2;
* спазване на допустимата височина и етажност на сградите съгласно чл. 33;
* инвестиционен проект, съгласуван, оценен и одобрен по реда на ЗУТ.“

Техническият проект да се съобрази с предписаните мерки в техническия паспорт на сградите. При необходимост да се преизчислят сградите за въздействие на сеизмични сили съгласно Наредба № РД -02 -20 -2 от 27.01.2012 г. за проектиране на сгради и съоръжения в земетръсни райони. Ако след проверката се докаже необходимостта от усилване на конструктивни елементи, да се изготви технически проект за усилването в необходимата пълнота.

* Да се докаже носимоспособността, устойчивостта (а там където е необходимо и доказване на деформируемостта) на конструктивни елементи, които съгласно новите архитектурни разпределения и предназначение на помещенията, са натоварени с по неблагоприятни натоварвания и въздействия или комбинации от тях, спрямо първоначалния проект. Ако след проверката, се докаже необходимостта от усилване на конструктивни елементи да се изготви работен проект за усилването в необходимата пълнота.
* Да се направи внимателен оглед на място на актуалното състояние на конструкцията на съществуващите сгради, като се отбележат и опишат забелязаните дефекти като тяхното местоположение се нанесе върху плановете.
* Да се категоризират установените дефекти и повреди в конструкциите в зависимост от техния характер, местоположение и типа на конструктивния елементи и се предпише начина за саниране, като се изготвят чертежи, детайли (при необходимост), необходимите технически спецификации и технология на изпълнението.
* Новите архитектурни, обемно-планировъчни решения, да се проектират така че да не се засягат елементи от носещата конструкция на сградите.
* Да се съгласуват всички решения на част архитектурна и инсталационните части от проектанта по част конструктивна по отношение на натоварването и преминаването на инсталации през елементи на конструкцията.
* При необходимост от разширяване на съществуващи отвори за инсталации и др. да се предпише необходимото усилване. Нови отвори да се предвиждат само на места където е възможно тяхното осъществяване, като се предпише начина на усилване на елементите в които те ще се бъдат направени – направа на чертежи, детайли, обяснителни записки, технически спецификации и технология на изпълнението.
* Да се съгласуват всички проектни решения на част архитектурна и инсталационните части от строителен инженер - конструктор по отношение на натоварване и преминаване на инсталации през елементите на конструкцията.
* При липсващо строително досие на сградите, да се извърши обследване и техническа експертиза за оценка на съответствието на вложените в конструкцията материали и да се изработи проект за възстановяване на изгубената проектна конструктивна документация, придружени със съответните, конструктивни записки и становища.
* При разработката на проекта по част „Конструктивна" да се осигури надеждността (носимоспособност, експлоатационна годност и дълготрайност) на конструкцията и на земната основа при експлоатационни и сеизмични въздействия. Конструкцията да удовлетворява изискванията на чл. 169 от ЗУТ. Проектът да бъде съобразен с конструктивното обследване и Доклада от обследване.

Конструкцията следва да се осигури чрез:

- избиране на подходящи строителни продукти;

- избор на подходяща конструктивна схема, начин на фундиране, методи за изчисляване и конструиране;

- спазване на действащата нормативна база;

- пълнота на техническия проект.

Конструктивният проект да се изготви на базата на архитектурния проект/ архитектурното заснемане.

Конструктивният проект да се съгласува с проектите по всички части.

При изработване на конструктивния проект да се спазва действащата в момента на проектирането нормативна база:

- Наредба № 4 за обхвата и съдържанието на инвестиционните проекти;

- Плоско фундиране. Правилник за проектиране от 1983 г. и Наредба № 1 за проектиране на плоско фундиране - 1996 г.;

- Норми за проектиране на бетонни и стоманобетонни конструкции 1987 г.;

- Норми за проектиране на дървени конструкции 1990 г.;

- Норми за проектиране на стоманени конструкции 1987 г.;

- Наредба № 3. Основни положения за проектиране на конструкциите на строежите и за въздействия върху тях - 2004 г.;

- Наредба № РД-02-20-19 от 2011 г. за проектиране на строителните конструкции на строежите чрез прилагане на европейската система за проектиране на строителните конструкции;

- Наредба № РД-02-20-2 от.2012 г. за проектиране на сгради и съоръжения в земетръсни райони;

- Наредба № 3 от 2004 г. за основните положения за проектиране на конструкциите на строежите и за въздействията върху тях;

- Наредба № 4 за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания.

- Други действащи към момента на проектиране нормативни документи,

Конструктивният проект да съдържа:

- Обяснителна записка със съдържание съгласно чл.56 от Наредба № 4 за обема и съдържанието на инвестиционните проекти;

- Статистически и динамически изчисления и оразмеряване за осигуряване на конструкцията на вертикални и хоризонтални въздействия;

- Чертежи и детайли в необходимия обем. Да се покажат и котират всички инсталационни отвори в плана на основите и кофражните планове;

- Подробна количествена сметка .

Задължение на Изпълнителя е да наеме правоспособно физическо лице, което да извърши оценка за съответствието на част Конструктивна на инвестиционния проект във фаза технически проект. Оценката следва да се извърши от физическо лице, упражняващо технически контрол по част Конструктивна, включено в списък, изготвен и ежегодно актуализиран от Камарата на инженерите в инвестиционното проектиране, който се обнародва в „Държавен вестник“, или в еквивалентен списък или регистър, поддържан от компетентен орган в държава - членка на Европейския съюз, или в друга държава - страна по Споразумението за Европейското икономическо пространство.

Лицето, упражняващо технически контрол, подписва всички документи - графични и текстови, по част Конструктивна на инвестиционния проект

**4.4.** **Част „ЕЛЕКТРИЧЕСКА“**

Поради това, че съществуващата електрическа инсталация не отговаря на влезлите в действие нови нормативни документи:

- Наредба № 3 - за УЕУЕЛ;

- Наредба № 1з-1971/29.10.2009 г. на МВР и МРРБ за строително-технически правила и норми за осигуряване на безопасност при пожар;

- Защита от поражения от електрически ток - БДС EN 61140:2004;

- Мълниезащита на сгради, външни съоръжения и открити пространства - Наредба № 4 от 22 декември 2010 г. на МРРБ (ДВ бр.6/2011 г.);

- Светлина и осветление. Осветление на работни места - БДС EN 12464-1:2011

- Наредба № 4/01.07.2009 г. на МРРБ за проектиране, изпълнение и поддържане на строежите с изискванията за достъпна среда за населението, включително за хората с увреждания;

- НАРЕДБА № 1 от 27 май 2010 г., проектиране, изграждане и поддържане на електрически уредби за ниско напрежение в сгради в сила от 19.09.2010 г

- Норми за проектиране на ел.уредби в сгради - БДС HD 60364-5-54:2007 ;

- Други действащи към момента на проектиране нормативни документи,

следва да бъде проектирана и направена съгласно техните изисквания.

Въз основа на гореизложеното следва да бъдат изготвени проекти за:

• Вътрешни ел.инсталации:

- Силова ел.инсталация;

- Ел. табла;

- Осветителна инсталация;

- Слаботокови ел.инсталации (телефон, компютър, интернет - LAN кабел);

- Мълниезащитна инсталация;

- Заземителна инсталация;

- Пожароизвестителна инсталация.

• Количествено-стойностна сметка.

Силова инсталация:

- Да се проектира нова ел. инсталация по схема TN-S (три и пет проводна линия) и да бъде съобразена с функционалното предназначение на сградата и помещенията, отразени в техническия проект част „Архитектура".

- В Главното разпределително табло да се предвидят работна и дежурна шинна система, автоматични предпазители, дефектнотокови защити и с резерви за допълнителни мощности.

- За технологичните съоръжения да се предвиди ел. захранване от локални силови табла.

- Ел. инсталацията за контакти да се разработи в съответствие с функционалното предназначение на помещенията. Излазите за технологично обзавеждане да са съобразени с плана за обзавеждане на помещенията.

- Да се предвиди ел. инсталация за захранване на асансьорна уредба или стълбищни платформи и рампи за осигуряване на достъпна среда при необходимост.

Осветителна инсталация.

- Работно осветление - проектът за осветителната инсталация да е съобразен с функциите на помещенията и пространството, с изискванията за енергийна ефективност (енергоспестяващо осветление) и да се постига нормена осветеност в съответствие с БДС EN 12464-1:2011. Осветителната инсталация в помещенията да се проектира на няколко зони, които ще се включват в зависимост от външната осветеност, като: първи се включват осветителните тела в най-тъмната част на помещението, а последни - които са най-близо до дневната светлина Осветителната инсталация в санитарните възли да се задейства автоматично.

- Да се приложат светлотехнически изчисления за всички помещения.

- Евакуационно осветление - да обозначава аварийните изходи, пътя за евакуация и специални зони (пожарогасители и защитна екипировка) за осигуряване на достатъчна светлина за добра видимост и безпроблемно ориентиране;

- Дежурно осветление;

- Енергоикономично районно осветление.

Слаботокови инсталации

Проектът за слаботокови инсталация да е съобразен с функциите на помещенията, съгласно част „Архитектурна“:

- Телефонна инсталация;

- Кабелна интернет (LAN кабел)

- Компютърна;

- Оповестителна инсталация - съобразно изискванията на Наредба Iз-2377 от 15.09.2011/ по стандарт EN 54.

Пожароизвестителна инсталация

Да се предвиди пожароизвестителна инсталация за цялата сграда, съобразно изискванията на Наредба № Iз-1971/29.10.2009 г. на МВР и МРРБ за строително-технически правила и норми за осиуряване на безопасност при пожар, СД СЕН/ТС 54-14-2006, специфичните особености на обекта и функционалните предназначения на помещенията в него.

Преди започване на проектирането да се направи обстоен оглед на обекта на място. При проектирането на част „Електро“ да се спазват всички гореспоменати стандарти и наредби и всички други действащи към момента на проектиране нормативни документи. При изготвяне на проектите да се спазват изискванията на Наредба №7 от 15.12.2004 г. за енергийна ефективност и икономия на енергия в сгради. Да се предвидят материали и изделия, съоръжения и уреди, които съответстват на техническите спецификации на действащите в Република България нормативни актове за проектиране. Продуктите, предвидени за влагане в сградите, които са произведени и/или пусната на пазара в държави - членки на Европейския съюз или законно произведени в държава от Европейската асоциация на свободна търговия - страна по Споразумението за Европейското икономическо пространство, могат да се ползват с характеристиките им, при положение че осигуряват еднакво или по-високо ниво на безопасност за здравето и живота на обитателите на сградите и опазването на околната среда.

Количествено-стойностни сметки

Да се представят подробни количествено - стойностни сметки към проекта, в който да се посочат, както новите видове СМР, така и всички демонтажни дейности. Проектите да са окомплектовани с необходимите изчисления, схеми, текстови и чертожен материал, съобразен с изискванията на Наредба № 4/21.05.2001 г., за обхвата и съдържанието на инвестиционните проекти и да са съобразени с работните проекти по останалите части: „Архитектурна“, „Конструктивна", „ТОВК“ и „Ви К“.

**4.5.Част „ВОДОСНАБДЯВАНЕ И КАНАЛИЗАЦИЯ“**

Да се изготви проект за заснемане, оценка и при необходимост подмяна на съществуващата водопроводна и канализационна инсталация.

Преди започване на проектирането да се направи обстоен оглед на съществуващите инсталации (сградни и дворни мрежи) от място.

Проектът да отрази всички архитектурни промени и свързаните с тях преработки във ВиК инсталациите.

Вътрешната водопроводна инсталация да се проектира с полипропиленови тръби. Да се предвиди топлоизолация на тръбите с необходимата дебелина.

Вътрешната канализационна инсталация - за битовите отпадъчни води от санитарните помещения и за дъждовни и други атмосферни води от покрива, да се проектира от полипропиленови тръби,

Да се осигури защитата на всички тръби срещу механични повреди и температурни промени.

В новопроектираните санитарни възли за хора с увреждания, да се осигури водоподаване към водочерпните арматури и отвеждане на отпадните води от съответните санитарни прибори.

Да се вземат в предвид направените констатации и предписания по част ВиК в представените за обекта „Доклад за резултатите от обследване“, „Обследване по енергийна ефективност“ и „Конструктивно обследване“.

При доказана необходимост от подмяна на съществуващите ВиК сградни отклонения, същите да се проектират след изискване на изходни данни от „В и К - Свищов“ ЕАД. При необходимост да се предвиди реконструкция и на дворните мрежи. Да се проектира околовръстен дренаж при наличие на подпочвени води.

Да се представят подробни количествено-стойностни сметки към проекта, в които да се посочат, както новите видове СМР, така и всички демонтажни дейности.

Проектът да бъде изготвен в съответствие с изискванията на:

- Наредба №4/2005г. за проектиране, изграждане и експлоатация на сградни водопроводни и канализационни инсталации (ДВ бр.53/2005 г.);

- Наредба № 2/2005 г. за проектиране, изграждане и експлоатация на водоснаб-дителни системи;

- Наредба № РД-02-20-8/17.05.2013 г. за проектиране, изграждане и експлоатация на канализационни системи;

- Наредба № 8/1999 г. за правила и норми за разполагане на технически проводи и съоръжения в населени места;

- Наредба №4/2004 г. на МРРБ за условията и реда за присъединяване на потребителите и за ползване на В и К системите;

- Наредба №1з-1971/29.10.2009 г. на МВР и МРРБ за строително-технически правила и норми за осигуряване на безопасност при пожар;

- Наредба № 4/2006 г. за ограничаване на вредния шум чрез шумоизолиране на сградите при тяхното проектиране и за правилата и нормите при изпълнението на строежите по отношение на шума, излъчван по време на строителството

- Наредба № 4 за обхвата и съдържанието на инвестиционните проекти.

- Други действащи към момента на проектиране нормативни документи,

**4.6. Част „ТОПЛОСНАБДЯВАНЕ, ОТОПЛЕНИЕ, ВЕНТИЛАЦИЯ И КЛИМАТИЗАЦИЯ“**

На база на архитектурното заснемане и предвидените енергоспестяващи мероприятия, да се изготви технически проект за основен ремонт/реконструкция на отоплителната инсталация съгласно действащата нормативна уредба, като се вземат в предвид следните препоръки:

- Разпределителната тръбна мрежа да се проектира с необходимите диаметри и решения за компенсация на топлинните разширения. Да се предвидят спирателни (регулиращи) вентили на щранговете. Да се запази максимално местоположението на щранговете, за да се избегне допълнителното разбиване на отвори в плочите и съпътстващите ги възстановителни мероприятия. Да се предвиди подмяната на водоразпределителя и водосъбирателя.

- Да се предвиди топлоизолация с микроклетъчна структура за мрежата, преминаваща през неотопляеми помещения.

- За отоплителни тела да се предвидят алуминиеви радиатори. Същите да се окомплектоват с терморегулиращи вентили, секрет вентили на връщащата тръба и автоматични обезвъздушители.

- В количествената сметка да се предвиди демонтаж на старата отоплителна инсталация.

Проектът да се окомплектова с необходимите изчисления, текстови и чертожни материали, количествено-стойностни сметки, като се предвидят и демонтажните работи по съществуващата инсталация, съгласно изискването на Наредба №4/ 2001 г., изм. ДВ бр. 85 от 27.10.2009 г. на МРРБ за обхвата и съдържанието на инвестиционните проекти“.

Да се спазят действащите към момента на проектиране наредби и правилници.

**4.7. Част „ЕНЕРГИЙНА ЕФЕКТИВНОСТ“**

Към техническия проект да се изготви част „Енергийна ефективност“ като самостоятелна част на инвестиционния проект съгласно изискванията на Наредба № 7/15.12.2004 г. за топлосъхранение на икономия на енергия в сгради, доп. ДВ бр.85 от 2009 г. и Наредба № РД-16-1058 /10.12.2009 г. за показателите да разход на енергия и енергийни характеристики на сградите.

Обхватът, съдържанието, чертежите и обяснителната записка на част енергийна ефективност да се разработят при спазване изискванията на чл. 90 от Наредба № 7 за енергийна ефективност, топлосъхранение и икономия на енергия в сгради и да съдържат най-малко:

- обяснителна част;

- изчислителна част за определяне на показателите по чл. 4, чл. 19, ал. 2 и чл. 20, ал. 1;

- технически чертежи на архитектурно-строителни детайли и елементи с детайлно описание към всеки детайл на геометричните, топлофизичните и оптичните характеристики на продуктите, въз основа на които са разработени детайлите,

- приложения - технически спецификации и характеристики на вложените в строежа строителни и енергоефективни продукти.

Да се изготви Доклад за оценка за съответствие на част „Енергийна ефективност“ (съгласно чл. 169, ал.1, т.6 от ЗУТ).

**4.8. Част „ПАРКОУСТРОЙСТВО И БЛАГОУСТРОЙСТВО“**

Част „Паркоустройство и благоустройство“ на техническия проект да се изработи за прилежащата територия на сградата и да реши устройството на незастроените и озеленени площи, включително и обновяването на съществуващите площадки за игра на открито.

Част паркоустройство и благоустройство на техническия проект да включва:

1. проект на алейната мрежа и площадките за игра с подробно котиране и определяне на настилките;

2. дендрологичен проект за дървесната, храстовата и цветната растителност;

3. обяснителна записка;

4. количествена сметка за видовете залесителни работи, обзавеждането на детските площадки и други видове СМР.

Проектната част да бъде изготвена в съответствие с изискванията на:

- Наредба № 1 от 12.01.2009 г. за условията и реда за устройството и безопасността на площадките за игра;

- Наредбата за съществените изисквания и оценяване съответствието на играчките;

- Наредба № 4 за обхвата и съдържанието на инвестиционните проекти;

- Други действащи към момента на проектиране нормативни документи.

**4.9. Част „ГЕОДЕЗИЧЕСКА И ВЕРТИКАЛНО ПЛАНИРАНЕ“**

Част Геодезическа и вертикално планиране на техническия проект да даде решение за пространственото положение (хоризонтално и вертикално) на обектите в прилежащата територия - площадки за игра, елементите на озеленяването и др.

Проектната част да осигури достатъчно данни за изменение на съществуващата конфигурация на двора на детската градина „Васил Левски“ с оглед формиране на екологически и естетически издържана среда и удовлетворяване на изискванията на отводняването, осигуряването на достъпна среда на деца в неравностойно положение и обновяването на площадките за игра.

Да се спазят действащите към момента на проектиране наредби и правилници.

**4.10. Част „ТЕХНОЛОГИЧНА“**

Част Технологична на работния проект да даде решение за обзавеждането на кухненския блок и пералните помещения на детска градина „Васил Левски“.

Проектната част да осигури достатъчно данни за приетото технологично решение с характеристика на технологичния процес, режим на работа и компановъчните решения с обосновка на необходимите площи и обеми, както и избраното технологично оборудване с обосновка.

Да се спазят действащите към момента на проектиране наредби и правилници.

**4.11. Част „ПОЖАРНА БЕЗОПАСНОСТ“**

Да се изготви проектна част към техническия проект съгласно изискванията на Наредба № 1з-1971 от 2009 г. за строително-технически правила и норми за осигуряване на безопасност при пожар на МВР и МРРБ с минимален обхват и съдържание съгласно приложение № 3 към нея.

**4.12. Част „ПЛАН ЗА БЕЗОПАСНОСТ И ЗДРАВЕ“**

Проектната част да се изготви в съответствие с изискванията на чл.10 (от т.1 до т.16) от Наредба №2/2004 г. на МТСП и МРРБ за минимални изисквания за здравословни и безопасни условия на труд при извършване на СМР (ДВ бр.37/2004 г., бр.98/2004 г. и бр.102/2006 г.) и да съдържа:

- Схема за обезпечаване на строителната площадка с вода, ел.енергия и показано място за оказване на първа помощ;

- Организационен план с предвидената строителна техника;

- Схема на местата за инсталиране на подемни съоръжения и строителните скелета;

- Схема на местата за складиране на строителните материали и задължителното им сортиране по видове, съгласно изискванията на чл. 25(1) от Наредба за поддържане и опазване на чистотата и управление на отпадъците на територията на Община Свищов;

- Схема и начин за изхвърляне на строителните отпадъци;

- План за предотвратяване и ликвидиране на пожари и аварии и за евакуация на работещите и намиращите се на строителната площадка;

- Мерки и изисквания за осигуряване на безопасност и здраве при извършване на СМР.

- Списък на инсталациите, машините и съоръженията, подлежащи на контрол.

- Схема на местата на строителната площадка, на които има специфични рискове.

- Комплексен план-график, изясняващ последователността при извършване на СМР по всички специалности.

**4.13. Част „ПЛАН ЗА УПРАВЛЕНИЕ НА ОТПАДЪЦИТЕ“**

На основание чл. 11, ал. 1 от Закона за управление на отпадъците и чл. 4, ал. 1 от Наредбата за управление на строителните отпадъци и за влагане на рециклирани строителни материали, преди започването на СМР е необходимо да се изготви план за управление на строителните отпадъци (СО) по чл. 11, ал. 1 ЗУО.

Планът за управление на строителните отпадъци (СО) включва:

1. общи данни за инвестиционния проект съгласно приложение № 2 от наредбата;

2. описание на обекта на премахване съгласно приложение № 3 - за проекти, включващи дейности по премахване на строежи;

3. прогноза за образуваните СО и степента на тяхното материално оползотво-ряване съгласно приложение № 4 от наредбата;

4. прогноза за вида и количеството на продуктите от оползотворени СО, които се влагат в строежа, съгласно приложение № 5 от наредбата;

5. мерки, които се предприемат при управлението на образуваните СО в съответствие с изискванията на чл. 10 от наредбата.

Всяка проектна част на техническия проект да съдържа:

 Чертежи, по които може да се изпълняват СМР в следните препоръчителни мащаби: ситуационно решение - в М 1:200 или М 1:500; разпределения, разрези, фасади - в М 1:50 или М 1:100;

 Други чертежи - в подходящ мащаб, в зависимост от вида и спецификата на обекта;

 Обяснителна записка, поясняваща предлаганите проектни решения, към която се прилагат издадените във връзка с проектирането документи и изходните данни;

 Изчисления, обосноваващи проектните решения.

 Количествена и стойностна сметка по всички части и за всички демонтажни и строително-монтажни дейности при реализацията.

Техническия проект за обекта се предава в 5 оригинални екземпляра на хартиен носител и 1 екземпляр на електронен носител включително DWG формат в обем и съдържание, отговарящи на Наредба № 4/21.05.2001 г. за обхвата и съдържанието на инвестиционните проекти.

**5. СПИСЪК ОТ ЗАКОНИ, НАРЕДБИ И СТАНДАРТИ, КОИТО ТРЯБВА ДА БЪДАТ СПАЗВАНИ:**

Инвестиционните проекти е необходимо да са изготвени в съответствие с изискванията на действащата към момента на изработването им нормативна уредба и изискванията на съгласуващите и одобряващи инстанции. Пълният обем и съдържание на инвестиционния проект е отговорност на ИЗПЪЛНИТЕЛЯ.

При изготвянето на техническото задание за проектните част са посочени законите, наредбите и стандартите, на които трябва да отговарят, като изброяването им не е изчерпателно.

ВАЖНО! При изготвянето на техническия инвестиционен проект следва да се спазват изискванията на действащата нормативна уредба по всички проектни части (съгласно Списъка на действащата към 1.VII.2015 г. нормативна уредба по регионално развитие, устройство на територията, геодезия, картография и кадастър, проектиране, изпълнение и контрол на строителството, публикуван на сайта на Министерството на регионалното развитие и благоустройството).

**6. ИЗИСКВАНИЯ КЪМ ПРОЕКТАНТИТЕ**

Всички проектни части на техническия инвестиционен проект да се изготвят от физическо или юридическо лице, включващо в състава си физически лица, притежаващи необходимата проектантска правоспособност съгласно изискванията на чл. 229 от Закона за устройство на територията.

**7. ВОДЕЩ ПРОЕКТАНТ**

Всички документи - графични и текстови, по всички части на техническия инвестиционния проект да се подпишат и подпечатат от проектанта на съответната част и да се съгласуват с подпис от възложителя и от водещия проектант по смисъла на чл. 162, ал. 7 ЗУТ.

Водещ проектант при изготвянето на ТП е лицето - автор на водещата проектна част на инвестиционния проект, определен от възложителя, а именно: проектантът на част „Архитектурна“ на ТП. Водещият проектант е отговорен и задължен за взаимното съгласуване и координация на всички части на инвестиционния проект.

**Неразделна част от техническата спецификация са:**

1. **Технически паспорти на обектите – 4 броя;**
2. **Обследване за енергийна ефективност на обектите - 4 броя;**
3. **Сертификат за енергийните характеристики на сградите – 4 броя.**

**ИЗГОТВИЛ:**

…………………………………..

Инж. Мария Дочева